এক ডজনের বেশি প্রাণ চলে যাওয়ার পর যুদ্ধ বিরতি ঘোষণা পাকিস্তানের

ওয়েবডেস্ক- একডজনে বেশি প্রাণ চলে যাওয়ার পর যুদ্ধ বিরতি (Ceasefire) ঘোষণা করল পাকিস্তান (Pakistan Government) । আফগানিস্তানের (Afghanistan) সঙ্গে ৪৮ ঘণ্টার যুদ্ধ বিরতি ঘোষণা করেছে পাক সরকার। সম্প্রতি পাকিস্তান ও আফগানিস্তানের মধ্যে উত্তেজনা চরমে।

তালিবানরা (Taliban) পাকিস্তানি সীমান্তে হামলার ড্রোন ফুটেজ প্রকাশ করলে আফগানিস্তান ও পাকিস্তানের মধ্যে উত্তেজনা চরমে ওঠে। কান্দাহারে পাক হামলায় প্রায় ১৫ জন আফগান নিহত হয়েছে বলে দাবি তালিবান সরকারের। স্পিন বোলদাকের কাছে ভয়াবহ সংঘর্ষে কয়েক ডজন সৈন্য ও সাধারণ মানুষ নিহত হয়েছে। এই পরিস্থিতিতে উভয় পক্ষই একে অপরকে আক্রমণের জন্য দোষারোপ করেছে।

আরও পড়ুন- পাকিস্তান-আফগানিস্তান সংঘর্ষ! সীমান্তে ঝরল রক্ত! ফের মৃত্যুমিছিল

বুধবার পাক সরকার আফগানিস্তানের সঙ্গে ৪৮ ঘণ্টার যুদ্ধ বিরতি ঘোষণা করেছে। পাকিস্তানের স্থানীয় সময় অনুযায়ী সন্ধ্যা ৬ টা থেকে এই যুদ্ধ বিরতি শুরু হচ্ছে। ডন সংবাদপত্র বিদেশমন্ত্রকের বরাত দিয়ে জানিয়েছে তালিবার সরকারের অনুরোধে আজ সন্ধ্যা ৬টা থেকে পরবর্তী ৪৮ ঘন্টার জন্য পাকিস্তান সরকার এবং আফগান তালিবান সরকারের মধ্যে একটি অস্থায়ী যুদ্ধবিরতির সিদ্ধান্ত নেওয়া হয়েছে। এই সাময়িক বিরতির মধ্যেই উভয় সরকার একটি গঠনমূলক, ইতিবাচক পদক্ষেপ খুঁজে বের করার চেষ্টা করবে। আফগান সরকারের পক্ষ থেকে এই নিয়ে কিছু জানানো হয়নি।

উল্লেখ্য, গত বুধবার সকালে তালিবান বাহিনী সীমান্ত এলাকায় পাক সেনাঘাঁটিতে হামলা চালায়। পাল্টা স্পিন বোলদাকে হামলা চালায় পাক সেনা। এই সংঘর্ষের কমপক্ষের ১২ জনের বেশি প্রাণহানি হয়েছে। মৃতরা সাধারণ নাগরিক। আহত আরও ১০০ জন।

আফগান কর্মকর্তারা জানান, স্পিন বোলদাকে হামলায় ১৫ জন সাধারণ মানুষ লোক নিহত হয়েছে। মহিলা ও শিশু সহ ১০০ জনের বেশি আহত হয়েছে। গত সপ্তাহে আফগানিস্তানে ধারাবাহিক বিস্ফোরণের পর আফগানিস্তান ও পাকিস্তানের মধ্যে সহিংসতা আরও তীব্র হয়েছে। যার মধ্যে কাবুলে দুটি বিস্ফোরণও রয়েছে যার জন্য পাকিস্তানকে দায়ী করা হয়েছে। এই সংঘর্ষের সময় ভারতে ছিলেন তালিবান বিদেশমন্ত্রী আমির খান মুত্তাকি। তিনি ভারতের মাটি থেকেই পাক সরকারকে হুঁশিয়ারি দেন।

দেখুন আরও খবর-